A Pale View of Hills

An A Pale View of Hills (1982) an inot na nobela kan kaggana kan Premyo Nobel na si Kazuo Ishiguro. Ginana kaini kan 1982 an Winifred Holtby Memorial Prize. Nakaresibe man sya nin £1000 hali sa mga paralimbag na Faber and Faber makalihis na makipagnuparan kay Robert McCrum, an fiction editor.

An A Pale View of Hills saring istorya ni Etsuko, Haponesa na yaon na gayo sa ikagurang nyang edad asin solong nag-iistar sa Inglatera. Nagpuon ini sa sarong diskusyon manungod  sa pagkua kan sadiring buhay kan saiyang matuang aki na si Keiko. An pag-ulay nangyari sa tahaw ninda Etsuko asin an nguhod nyang aki na si Niki.

Buod 
Pigrurumdom ni Etsuko an saiyang buhay kaidto sa Japan kan sya hoben pa asin kan pigbayaan nya na an lugar na ini tanganing magduman sa Inglatera. Nangyari ini kan magbisita sya sa saiyang aki na si Niki. Sabi nya, sya asin an saiyang Hapon na agom, si Jiro, nagkaigwa nin aki, alagad makalihis sana an pirang taon nakamidbid si Etsuko nin Briton dangan nagpasiring sinda sa Inglatera. Pigdara nya an saiyang matuang aki na si Keiko sa Inglatera tanganing duman na mag-istar kairiba kan bago nyang agom. Kan magkaigwa sinda nin aki, muya ni Etsuko na apudon ini sa mas modernong pangaran alagad an saiya man na agom, muya na an ngaran katanog kan mga ngaran sa Sirangan. Napag-uyonan kan duwa na apudon ining Niki, na sa pagmati man ni Etsuko tanog Briton, asin sa saiya man na agom, tanong Hapon. 

Sa Inglatera, labi an pagkamundo ni Keiko asin dai nya naman nagin suno makipagparapakiulay sa mga tawo. Narumduman ni Etsuko, na mantang nagkakaedad si Keiko, pirmi haros ining nasa laog sana kan saiyang kwarto asin mabutwa sana tanganing kuahon an winalat saiyang kakanon. Nagpundo an siring na gawi, hasta sa maaraman na kan parabasa na pigkua palan ni Keiko an saiyang sadiring buhay. "An saimong ama", sabi ni Etsuko ki Niki, "ideyalistiko man paminsan... Nagtubod sya na magigin maugma igdi si Keiko... Alagad hilingon mo Niki, sa inot pa sana aram ko na. Aram ko na sa inot pa sana, na dai sya magigin maugma igdi."  

Pig-istorya ni Etsuko ki Niki na igwa syang amiga dati sa Japan na an ngaran Sachiko. Si Sachiko igwang aki na an ngaran Mariko, na pigrurumdom man ngani ni Etsuko na ini pirmi sanang solo asin dai nakikisalamuha sa mga tawo. Narumduman man ni Etsuko na idtong si Sachiko nagplanong darahon si Mariko sa Amerika kairiba an sarong suldadong Amerikano na namidbid sana bilang si "Frank". An istoryang ini ni Sachiko nakakaparehong maray ki Etsuko.

Mga Karakter 

 Etsuko – mayor na karakter; may edad na, Haponesa 
 Keiko – an matuang aki ni Etsuko na pigkua an sadiring buhay  
 Niki – ikaduwang aki ni Etsuko sa agom nyang Ingles
 Sachiko – babaying midbid ni Etsuko, asin posible man na iyo an nagigin panalmingan ni Etsuko kan saiyang mga maraot na memorya, mga nagkakairisip dangan mga pangyayari
 Mariko – aki ni Sachiko na tibaad representasyon man sana kan aki ni Etsuko na si Keiko
 Jiro – an inot na agom ni Etsuko 
 Ogata-san – ama ni Jiro 
 Frank – an lalakeng kairiba ni Sachiko pasiring sa Amerika 
 Mrs. Fujiwara – an kagsadiri kan noodle shop na nagtau nin trabaho ki Sachiko
 Hanada – amigo ni Jiro na kadiit pang humbalan nin golf club an saiyang agom 
 Shigeo Matsuda – estudyante sa klase ni Ogata-san'

Resepsyon 
Marhay an nagin tuyaw kan mga kritiko sa nobela urog sa misteryoso kaining tono. An The New York Review of Books inapod ining "eery and tenebrous. It is a ghost story but the narrator does not realise that." Sabi man kan The New York Times an nobelang ini "infinitely ... mysterious", and the inconsistent tone of the narrator, with the graphic imagery in the book combined to create "the absolute emblem of our genius of destruction".

Toltolan

Iba pang babasahon 

 Faber and Faber, Faber Book Club: A Pale View of Hills by Kazuo Ishiguro. Retrieved 27 June 2010.

Panluwas na takod 

 Kazuo Ishiguro discusses A Pale View of Hills with Malcolm Bradbury - a British Library sound recording